**ލިސްޓުކޮށްފައިވާ ކުންފުނިތަކުގެ ސެކިއުރިޓީޒްގެ އަގަށް ބަދަލު އަތުވެދާނެފަދަ މަޢުލޫމާތު ލިބިފައިވާ ނުވަތަ ލިބިދާނެފަދަ ފަރާތްތަކުން ސެކިއުރިޓީޒް ގަނެވިއްކުމުގެ މުޢާމަލާތްކުރުން މަނާކުރުމާބެހޭ އުޞޫލަށް އިޞްލާޙުގެނައުން**

ލިސްޓުކޮށްފައިވާ ކުންފުނިތަކުގެ ސެކިއުރިޓީޒްގެ އަގަށް ބަދަލު އަތުވެދާނެފަދަ މަޢުލޫމާތު ލިބިފައިވާ ނުވަތަ ލިބިދާނެފަދަ ފަރާތްތަކުން ސެކިއުރިޓީޒް ގަނެވިއްކުމުގެ މުޢާމަލާތްކުރުން މަނާކުރުމާބެހޭ އުޞޫލަށް އަންނިވި އިޞްލާޙުތައް ގެނައުން.

|  |
| --- |
| ބުނެވިދިޔަ އުޞޫލުގެ 1 ވަނަ މާއްދާގެ (ހ) އަންނަނިވި ފަދައިން އިޞްލާޙުކުރުން:  |
| މިއީ ސެކިއުރިޓީޒް ލިސްޓުކޮށްފައިވާ ކުންފުނިތަކުގެ ސެކިއުރިޓީޒްގެ އަގަށް ބަދަލު އަތުވެދާނެފަދަ (ޕްރައިސް ސެންސިޓިވް)، ނަމަވެސް ޢާންމުކޮށް ހާމަކޮށްފައިނުވާ މަޢުލޫމާތު ލިބިފައިވާ ނުވަތަ ލިބިދާނެ ފަރާތްތަކުން ސެކިއުރިޓީޒްގެ މުޢާމަލާތްތައް ކުރުން މަނާކުރުމާބެހޭ އުޞޫލެވެ. | (ހ) | 1 | ތަޢާރަފް |
| ބުނެވިދިޔަ އުޞޫލުގެ 1 ވަނަ މާއްދާގެ (ރ) އަންނަނިވި ފަދައިން އިޞްލާޙުކުރުން: |
| މޯލްޑިވްސް ސްޓޮކް އެކްސްޗޭންޖު ކުންފުންޏާއި، މޯލްޑިވްސް ސެކިއުރިޓީޒް ޑިޕޮސިޓަރީ ކުންފުންޏާއި، ސެކިއުރިޓީޒް ލިސްޓުކޮށްފައިވާ ކުންފުނިތަކުން މިއުޞޫލުގެ (2) ވަނަ މާއްދާގެ 3)، 4)، 5) ގައި ބަޔާންކުރާ ފަރާތްތައް މިއުޞޫލާއި އެއްގޮތްވާގޮތުގެ މަތިން ޢަމަލުކުރާނެ ގޮތުގެ 'އިންސައިޑަރ ޓްރޭޑިންގ ޕޮލިސީ' އާއި 'ރެސްޓްރިކްޓެޑް ޕާސަންސް ލިސްޓު' އެކުލަވާލައި އޮތޯރިޓީއަށް ހުށަހަޅަންވާނެއެވެ. އަދި އެ ޕޮލިސީއާއި ލިސްޓަށް ގެނެވޭ ބަދަލުތައް ފާސްކުރާތާ ރަސްމީ 5 ދުވަހުގެ ތެރޭގައި އޮތޯރިޓީއަށް ހުށަހަޅަންވާނެއެވެ.  | (ރ) | 1 |  |
| ބުނެވިދިޔަ އުޞޫލުގެ 1 ވަނަ މާއްދާގެ (ބ) އަންނަނިވި ފަދައިން އިޞްލާޙުކުރުން: |
| ދިވެހިރާއްޖޭގެ މާލީ ސެކިއުރިޓީޒްއާބެހޭ ޤާނޫނު (2000/2) ގެ 57 ވަނަ މާއްދާގެ ދަށުން ގުޅުންހުރި ފަރާތްތަކުން ސެކިއުރިޓީޒްގެ މުޢާމަލާތްކުރުން މަނާކުރާ ޙާލަތްތަކަކީ މިއުޞޫލުގެ މައިގަނޑު އަސާސްކަމުގައި މިއުޞޫލަށް ޢަމަލުކުރުމުގައި ބަލަންވާނެއެވެ.  | (ބ) | 1 |  |
| ބުނެވިދިޔަ އުޞޫލުގެ 2 ވަނަ މާއްދާގެ (5) އަންނަނިވި ފަދައިން އިޞްލާޙުކުރުން: |
| މޯލްޑިވްސް ސްޓޮކް އެކްސްޗޭންޖްގައި ސެކިއުރިޓީޒް ލިސްޓުކޮށްފައިވާ ކުންފުނިތަކުގެ ތިރީގައި ބުނެފައިވާ ފަރާތްތައް: (ހ) ޑިރެކްޓަރުންގެ ބޯޑުގެ މެމްބަރުން. (ށ) ކުންފުނިން މިއުޞޫލާއި އެއްގޮތްވާގޮތުގެ މަތިން އެކުލަވާލާފައިވާ 'އިންސައިޑަރ ޓްރޭޑިންގް ޕޮލިސީގެ" ދަށުން ކަނޑައަޅާ 'ރެސްޓްރިކްޓެޑް ޕާރސަންސް' ލިސްޓުގައި ހިމެނޭ ކޮންމެ ފަރާތެއް. | (5) | 2 | އުޞޫލަށް އަމަލުކުރުން  |
| ބުނެވިދިޔަ އުޞޫލުގެ 3 ވަނަ މާއްދާގެ (ށ) އަންނަނިވި ފަދައިން އިޞްލާޙުކުރުން:  |
| މިއުޞޫލަށް ޢަމަލުކުރަން ފެށުމުން، ލިސްޓުކޮށްފައިވާ ކުންފުނިތަކުން މިމާއްދާގައި ބަޔާންކުރާ 'ރެސްޓްރިކެޓެޑް ޕާސަންސް' ގެ ލިސްޓެއް އޮތޯރިޓީން ކަނޑައަޅާ ގޮތެއްގެ މަތިން އޮތޯރިޓީއަށް ފޮނުވަންވާނެއެވެ. | (ށ) | 3 | ރެސްޓްރިކްޓެޑް ޕާސަންސް  |
| ބުނެވިދިޔަ އުޞޫލުގެ 3 ވަނަ މާއްދާގެ (ރ) އަންނަނިވި ފަދައިން އިޞްލާޙުކުރުން:  |
| 'ރެސްޓްރިކްޓެޑް ޕާސަންސް' ލިސްޓަށް އެއްވެސް ފަރާތެއް އިތުރުކޮށްފިނަމަ ނުވަތަ އުނިކޮށްފިނަމަ އެމަޢުލޫމާތު ރަސްމީ 2 ދުވަހުގެ ތެރޭގައި އޮތޯރިޓީން ކަނޑައަޅާ ގޮތެއްގެ މަތިން އަދާހަމަ ކުރަންވާނެއެވެ.  | (ރ) | 3 |  |
| ބުނެވިދިޔަ އުޞޫލުގެ 5 ވަނަ މާއްދާ އަންނަނިވި ފަދައިން އިޞްލާޙުކުރުން:  |
| ޢާންމުކޮށް ހާމަކޮށްފައިވުމުގެ މާނައަކީ ގަވާއިދު ނަންބަރު 2019/R-1050 (ސެކިއުރިޓީޒް ދޫކުރާ ފަރާތްތަކުގެ މަޢުލޫމާތު ހާމަކުރުމުގެ ޒިންމާއާބެހޭ ގަވާއިދު) އާއި އެއްގޮތްވާ ގޮތުގެމަތިން މައުލޫމާތު ހާމަކުރުމަށެވެ. |  | 5 | އާންމުކޮށް ހާމަކޮށްފައިވުން  |
| ބުނެވިދިޔަ އުޞޫލުގެ 8 ވަނަ މާއްދާގެ (ނ) އަންނަނިވި ފަދައިން އިޞްލާޙުކުރުން:  |
| 1. މިއުޞޫލުގެ (2) ވަނަ މާއްދާގެ (2) ނަންބަރުގައި ބުނެފައިވާ ފަރާތްތަކުން ސެކިއުރިޓީޒްގެ މުޢާމަލާތެއް ކުރަންވާނީ ކެޕިޓަލް މާރކެޓް ޑިވެލޮޕްމަންޓް އޮތޯރިޓީގެ ޗީފް އެގްޒެކެޓިވް އޮފިސަރަށް ލިޔެ ހުއްދަ ހޯދައިގެންނެވެ.2. މި އުޞޫލުގެ (2) ވަނަ މާއްދާގެ (3) ވަނަ ނަންބަރުގައި ބުނެފައިވާ ފަރާތްތަތަކުން ސެކިއުރިޓީޒްގެ މުޢާމަލާތެއް ކުރަންވާނީ މޯލްޑިވްސް ސްޓޮކް އެކްސްޗޭންޖު ކުންފުނިން އެކުލަވާލާ އޮތޯރިޓީން ފާސްކޮށްފައިވާ ޕޮލިސީއާއި އެއްގޮތްވާގޮތުގެމަތިންނެވެ. 3. މި އުޞޫލުގެ (2) ވަނަ މާއްދާގެ (4) ވަނަ ނަންބަރުގައި ބުނެފައިވާ ފަރާތްތަތަކުން ސެކިއުރިޓީޒްގެ މުޢާމަލާތެއް ކުރަންވާނީ މޯލްޑިވްސް ސެކިއުރިޓީޒް ޑިޕޮސިޓަރީ ކުންފުނިން އެކުލަވާލާ އޮތޯރިޓީން ފާސްކޮށްފައިވާ ޕޮލިސީއާއި އެއްގޮތްވާގޮތުގެމަތިންނެވެ. | (ނ)  | 8 | މުޢާމަލާތްކުރުމުގެ ހުއްދައަށް އެދި ހުށަހެޅުން  |
| ބުނެވިދިޔަ އުޞޫލުގެ 8 ވަނަ މާއްދާގެ (ވ) ގެ ފަހަތައް އަންނަނިވި ފަދައިން އަކުރެއް އިތުރުކުރުން:  |
| މި އުޞޫލުގެ 2 ވަނަ މާއްދާގެ 1 އަދި 2 ގައި ބަޔާންކޮށްފައިވާ ފަރާތްތަކާއި، 3، 4 އަދި 5 ވަނަ ނަންބަރުގައި ބުނެފައިވާ ފަރާތްތަކުން އެކުލަވާލާ ޕޮލިސީއާއި އެއްގޮތްވާ ގޮތުގެމަތިން ދޫކުރާ ހުއްދަ ދެމިއޮންނާނީ 30 ދުވަހުގެ މުއްދަތަކަށެވެ. | (މ)  | 8 |  |
| ބުނެވިދިޔަ އުޞޫލުގެ 9 ވަނަ މާއްދާގެ (ހ)ގެ 3 ވަނަ ނަންބަރު އަންނަނިވި ފަދައިން އިޞްލާޙުކުރުން: |
| (3) ގަވާއިދު ނަންބަރު 2019/R-1050 (ސެކިއުރިޓީޒް ދޫކުރާ ފަރާތްތަކުން މަޢުލޫމާތު ހާމަކުރުމުގެ ޒިންމާއާބެހޭ ގަވާއިދު) ގެ ދަށުން ވަގުތުން ހާމަކުރަންޖެހޭ އެއްވެސް މަޢުލޫމާތެއް އޮވެ، އެ މަޢުލޫމާތެއް ޢާންމުކޮށް ޝާއިޢުކޮށްފައިނުވާ މުއްދަތެއްގައި. | (ހ) | 9 |  |
| ބުނެދިދިޔަ އުޞޫލަށް އަންނަނިވި ފަދައިން އަކުރެއް އިތުރުކުރުން:  |
| މި އުޞޫލުގެ ދަށުން ސެކިއުރިޓީއެއްގެ މުއަމަލާތްކުރާ ކޮންމެ ފަރާތަކުން:1. ޕްރައިސް ސެންސިޓިވް މަޢުލޫމާތެއް ލިބިފައިނުވާ ކަމުގެ އިޤްރާރެއް ހުށަހަޅަންވާނެއެވެ. އަދި 2. ގަންނަން ނުވަތަ ވިއްކުމަށް ބޭނުންވާ ސެކިއުރިޓީޒް އާއި އަގު، އަދަދު އަދި އޯޑަރ ޓައިޕް ހުށަހެޅުމުގައި ހިމަނަންވާނެއެވެ. |  | 100 |  |